ยังปลื้มปีติ ตื้นตันใจไม่เคยลืม เมื่อคนอายุ 80 ปี เล่าถึงวันรับเสด็จ 
ตายาย วัย 80 ปี เล่าถึงความหลังครั้งหนึ่งที่เคยรับเสด็จในหลวงรัชกาลที่ 9 พ่อเฒ่าที่สวรรคโลกจำภาพติดตา มหาประชาชนหลั่งไหลกันมาที่ลานหน้าอำเภอ ส่วนแม่ครัววัดที่อ่างทอง ยังรู้สึกได้ถึงความปลาบปลื้มปีติ ตื้นตันใจที่ได้เฝ้าฯ รับเสด็จ,เมื่อวันที่ 19 ต.ค.2559 ผู้สื่อข่าวได้ไปพูดคุยกับ ตาเฮง นายเรือง วันทอง อายุ 80 ปี ที่บ้านเลขที่ 126 ถนนหลวงพ่อเจ้า อ.สวรรคโลก จ.สุโขทัย ตาเฮง เล่าถึงความประทับใจที่ไม่เคยลืมว่า ครั้งหนึ่งเมื่อตนอายุประมาณ 22 ปี ได้มีโอกาสเฝ้าฯ รับเสด็จ พระบาทสมเด็จพระปรมินทรมหาภูมิพลอดุลยเดช ที่เสด็จฯ อ.สวรรคโลก เป็นครั้งแรก เมื่อวันเสาร์ที่ 1 มีนาคม พ.ศ.2501 พร้อมสมเด็จพระนางเจ้าฯ พระบรมราชินีนาถ โดยมีประชาชนรอรับเสด็จที่บริเวณหน้าที่ว่าการอำเภอสวรรคโลก เป็นจำนวนมากจนแน่นสนามหน้าที่ว่าการอำเภอ,เมื่อพระองค์ท่านเสด็จฯ มาถึงและทรงขึ้นไปยืนประทับด้านบนอาคารที่ว่าการอำเภอสวรรคโลก ทำให้ทุกคนที่นั่นได้เห็น ซึ่งสร้างความดีใจและปลาบปลื้มใจเป็นอย่างมากที่ได้เห็นพระองค์ท่าน เมื่อพระองค์เสด็จสวรรคต ทำให้ตารู้สึกเสียใจมาก ที่ผ่านมาได้ยึดถือแนวทางเศรษฐกิจพอเพียงในการดำเนินชีวิตตามคำสอนของพระองค์ท่านมาตลอด ตาเฮง กล่าว,ส่วนที่ จ.อ่างทอง นางสังวาล เปร่งปรั่ง อายุ 80 ปี แม่ครัววัดศีลขันธาราม อำเภอโพธิ์ทอง จังหวัดอ่างทอง ที่เคยเฝ้าฯ รับเสด็จ พระบาทสมเด็จพระปรมินทรมหาภูมิพลอดุลยเดช เมื่อครั้งที่พระองค์เสด็จฯ เยี่ยมราษฎรในพื้นที่อำเภอโพธิ์ทอง กล่าวว่า ครั้งนั้นยังจำได้ว่ารู้สึกปลาบปลื้มปีติ รู้สึกซาบซึ้งในพระมหากรุณาธิคุณของพระองค์อย่างหาที่สุดมิได้ และดีใจที่ได้เกิดเป็นคนไทยอยู่ใต้ร่มพระบารมีของพระองค์,ทางด้านพระครูปลัดอภิชาต อภิชาต เจ้าอาวาสวัดศีลขันธาราม กล่าวว่า พระราชกรณียกิจของพระบาทสมเด็จพระปรมินทรมหาภูมิพลอดุลยเดช เสด็จพระราชดำเนินในพื้นที่ จ.อ่างทอง เสด็จฯ มาที่บริเวณวัดศีลขันธาราม อ.โพธิ์ทอง วันที่ 25 ตุลาคม พ.ศ. 2516 ทรงบำเพ็ญพระราชกุศลถวายผ้าพระกฐินส่วนพระองค์ ณ วัดศีลขันธาราม และพระราชทานธงประจำรุ่นแก่ลูกเสือชาวบ้าน จำนวน 8 รุ่น,จากนั้นวันที่ 23 กรกฎาคม พ.ศ.2521 ในหลวงรัชกาลที่ 9 เสด็จฯ พร้อมด้วยสมเด็จพระนางเจ้าสิริกิติ์ พระบรมราชินีนาถ ทรงเททองหล่อพระบรมรูปพระบาทสมเด็จพระจอมเกล้าเจ้าอยู่หัวรัชกาลที่ 4 และพระรูปสมเด็จพระมหาสมณเจ้า กรมพระยาวชิรญาณวโรรส พร้อมกับพระราชทานธงประจำหมู่รุ่นลูกเสือชาวบ้าน จำนวน 15 รุ่น ณ วัดศีลขันธาราม อำเภอโพธิ์ทอง จังหวัดอ่างทอง,วันที่ 17 กุมภาพันธ์ พ.ศ. 2529 ในหลวง รัชกาลที่ 9 เสด็จพระราชดำเนิน พร้อมด้วยสมเด็จพระเทพรัตนราชสุดาฯ สยามบรมราชกุมารี ทรงเปิดหอประดิษฐานพระบรมรูปพระบาทสมเด็จพระจอมเกล้าเจ้าอยู่หัว รัชกาลที่ 4 ณ วัดศีลขันธาราม อำเภอโพธิ์ทอง จังหวัดอ่างทอง สร้างความปลาบปลื้มปีติ รู้สึกซาบซึ้งในพระมหากรุณาธิคุณของพระองค์อย่างหาที่สุดมิได้.
ตายาย วัย 80 ปี เล่าถึงความหลังครั้งหนึ่งที่เคยรับเสด็จในหลวงรัชกาลที่ 9 พ่อเฒ่าที่สวรรคโลกจำภาพติดตา มหาประชาชนหลั่งไหลกันมาที่ลานหน้าอำเภอ ส่วนแม่ครัววัดที่อ่างทอง ยังรู้สึกได้ถึงความปลาบปลื้มปีติ ตื้นตันใจที่ได้รับเสด็จ
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระบาทสมเด็จพระเจ้าอยู่หัวในพระบรมโกศ,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ,รับเสด็จ